
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 416/32/187508/Σ. 3918 (1) 


Διαδικασία εντάξεως Οπλιτών Πενταετούς Υποχρεώσεως στο θεσμό 
των Εθελοντών Μακράς Θητείας. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

1. Έχοντας υπόψη: 

α) Το Ν. 1513/1985 «Οπλίτες του Στρατού Ξηράς με πενταετή 
υποχρέωση και άλλες διατάξεις» ΦΕΚ 12/8.5.85 (τ. Α'). 

β) Το άρθρο 13 του Ν. 1848/1989 «Προέλευση των μονίμων αξιω¬ 


ματικών του οικονομικού και Στρατολογικού Σώματος των Ενόπλων 
Δυνάμεων και άλλες διατάξεις» ΦΕΚ 112/8.5.1989 (τ. Α’). 

γ) την με αριθμό Πρωτοκόλλου ΥΙΟ 19/20.4.90 Απόφαση Πρωθυ¬ 
πουργού «Καθορισμός Αρμοδιοτήτων Αναπληρωτή Υπουργού Εθνικής 
Αμύνης Αλεξάνδρου Παπαδόγγονα» ΦΕΚ 268/20.4.90 (τ. Β'), απο¬ 
φασίζουμε: 

Άρθρο 1 

Παραμονή στο Στρατό Ξηράς 

1. Οι Οπλίτες Πενταετούς Υποχρεώσεως του Ν. 1513/1985 ένα 
(1) μήνα πριν τη συμπλήρωση της πενταετίας, εφόσον επιθυμούν να πα¬ 
ραμείνουν στο Στρατό Ξηράς ως Εθελοντές Μακράς θητείας (ΕΜΘ) 
του Ν. 1848/1989, πρέπει να υποβάλουν στη Μονάδα που υπηρετούν 
την σχετική αίτηση παραμονής. 

2. Οι Μονάδες υποβάλουν τις αιτήσεις στην αρμοδία Διεύθυνση του 
ΓΕΣ και μαζί επισυνάπτουν: 

α) Πλήρες Αντίγραφο Φύλλου Μητρώου. 

β) πρόταση του άχοντος το δικαίωμα συντάξεως Εκθέσεως ικανότη- 
τος ή Σημειώματος Αποδόσεως περί των ουσιαστικών προσόντων και 
της εν γένει καταλληλότητος του αιτούντος την παραμονή του στο 
Στρατό Ξηράς. 

γ) Το Βιβλιάριο Μητρώου και Ποιότητος ΟΠΥ (υποδ. 1ου ΕΓ/73/ 
1985). . 

δ) Το Ατομικό Δελτίο Υγείας (υποδ. 1ου ΕΓ/63/1968). 

3. Όσοι δεν υποβάλουν την σχετική αίτηση εντός της καθοριζομένης 
εκάστοτε προθεσμίας ή την υποβάλουν εκπρόθεσμα αναφέρονται στο 
ΓΕΣ/Ιο ΕΓ/4/3 και αρμόδια Διεύθυνση/ΓΕΣ εντός πέντε (5) ημερών 
από την λήξη της προθεσμίας και απολύονται σύμφωνά με τις ισχύουσες 
διατάξεις. 

4. Όσοι υποβάλουν αίτηση παραμονής εμπρόθεσμα, παραμένουν 
στις τάξεις του Στρατού και κρίνονται από το αρμόδιο Συμβούλιο Κρί¬ 
σεων του άρθρου 4 της Φ.416/19/311173/Σ.2007/10.5.85 Από¬ 
φασης ΥΕΘΑ/ΓΕΣ/Ιο ΕΓ/4/3. 

Άρθρο 2 

Διαδικασία κατά την διενέργεια των κρίσεων για την ένταξη στο 
θεσμό των Εθελοντών Μακράς Θητείας 

1. Προ της συνόδου του Συμβουλίου ο Γραμματέας κοινοποιεί στον 
Πρόεδρο και τα Μέλη ονομαστικούς πίνακες των υπό ένταξη Οπλιτών 
Πενταετούς Υποχρεώσεως. 

2. Κατά την συνεδρίαση οι εισηγητές θέτουν υπόψη του Συμβουλίου 
τα λεπτομερή στοιχεία για τον κάθε κρινόμενο... Το Συμβούλιο λαμβά¬ 
νει υπόψη όλα τα στοιχεία του ατομικού του φακέλλου, εκτιμά ταύτα και 
αποφασίζει τελικώς με βάση και την προσωπική αντίληψη των μελών 
του περί του κρινομένου δια φανεράς ψηφοφορίας. 

3. Για κάθε συνεδρίαση τηρούνται από τον Γραμματέα πρακτικά στα 
οποία καταχωρίζεται η απόφαση του Συμβουλίου για κάθε κρινόμενο. 
Σε περίπτωση δυσμενούς κρίσεως, πρέπει να εκτίθενται συνοπτικά στα 
πρακτικά οι λόγοι της κρίσεως αυτής δι’ αναφοράς σε συγκεκριμένα γε¬ 
γονότα. 

4. Οι δυνατές περιπτώσεις κρίσεως είναι: 

α) Κατάλληλος, 
β) Ακατάλληλος. 

5. Οι κρινόμενοι ακατάλληλοι απολύονται και δεν έχουν δικαίωμα 
προσφυγής για επανάκριση. 

6. Το Συμβούλιο με βάση τα παραπάνω συντάσσει καθ’ Όπλο ή 
Σώμα τους παρακάτω πίνακες που υπογράφονται από τον Πρόεδρο και 
τα Μέλη. 

α) Πίνακες καταλλήλων, 
β) Πίνακες Ακαταλλήλων. 

Οι πίνακες κυρώνονται από τον Β Υ/ΓΕΣ εντός μηνός από του πέρα- 
τος των εργασιών του Συμβουλίου, της κυρώσεως, μη δημοσιευομένης 
στην Εφημερίδα της Κυβερνήσεως και ισχύουν από τότε που κυρώθη¬ 
καν. 

7. Το ΓΕΣ/Ιο ΕΓ/4/3 με βάση τους πίνακες καταλλήλων ΟΠΥ, ει- 
σηγείται στον Αναπληρωτή,Υπουργό Εθνικής Αμύνης την ένταξη τού¬ 
των στο θεσμό των Εθελοντών Μακράς Θητείας. 

Άρθρο 3 

Ισχύς της παρούσης από τη δημοσίευσή της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 16 Αυγούστου 1990 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΓΓΟΝΑΣ 
-+- 

Αριθ. 3010594/2378/0029 (2) 

Έγκριση εισαγωγής δύο αμβύκων ποτοποΤας από την ποτοποιία «Γ. 
ΚΑΛΛΙΜΑΝΗΣ - Θ. ΚΑΛΛΙΜΑΝΗΣ Ο.Ε.» «Ο. ΣΕΛΙΝΟΥΝΤΑΣ» 
Ελίκη Αίγιου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την από 14.6.1990 αίτηση της «Γ. ΚΑΛΛΙΜΑΝΗΣ - Θ. ΚΑΛ- 
ΛΙΜΑΝΗΣ Ο.Ε.» «Ο. ΣΕΛΙΝΟΥΝΤΑΣ» για το θέμα. 

2. Το 474/5.4.90 έγγραφο της Χημικής Υπηρεσίας Αίγιου Νομαρ¬ 
χίας Αχαΐας, μετά συνημμένης έκθεσης ελέγχου από την οποία φαίνεται 
ότι η ποτοποιία πληροί τους όρους της 22801/4512/6.11.86 Απόφα¬ 
σης του Υπουργού των Οικονομικών. 

3. Την 2/26.3.90 άδεια λειτουργίας ποτοποιίας, που εξέδωκε η Χη¬ 
μική Υπηρεσία Αίγιου νομαρχίας Αχαΐας στο όνομα του «Γ. ΚΑΛΛΙ- 
ΜΑΝΗΣ - Θ. ΚΑΛΛΙΜΑΝΗΣ Ο.Ε.» «Ο. ΣΕΛΙΝΟΥΝΤΑΣ», που βρί¬ 
σκεται στην περιοχή της Κοινότητας Ελίκης Αίγιου. 

4. Την Δ.Β. Φ 14.2/894/2400/23.3.1989 Απόφαση του Νο- 
μάρχη Αχαΐας, Δ/νση Βιομηχανίας με την οποία εγκρίνεται και δίνεται 
η άδεια εγκατάστασης εργοστασίου επεξεργασίας - τυποποίησης κατε- 
ψυγμένων προϊόντων (ιχθύων), ποτοποιία, ψυγεία στην περιοχή της 
Κοινότητας Ελίκης του Νομού Αχαΐας, στον παραπάνω ποτοποιόν, με 
συνολική υποδύναμη 116,19ΗΡ και αξίας μηχανολογικού εξοπλισμού 
65.000.000 δραχμών. 

5. Το αριθ. πρωτ. 8633/10.10.1989 έγγραφον της Δ.Ο.Υ. Αίγιου 
προς το Τελωνείο Αίγιου με το οποίον επιτρέπεται η εισαγωγή δύο αμ¬ 
βύκων απόσταξης ενός ΒΚΑΝ ΟΥ και ενός ΟΥΖΟΥ του οίκου 8.Γ¬ 
ΟΕ.Κ. Γαλλίας, χωρίς την επιβάρυνσή τους με Φ.Π.Α., διότι συντρέ¬ 
χουν για την επιχείρηση οι προϋποθέσεις της παρ. 1 της Κοινής Υπουρ¬ 
γικής Απόφασης Π 2869/2389/Πολ. 137/4.5.1987 των Υπουργών 
Οικονομικών και Γεωργίας, γιατί πρόκειται περί επιχειρήσεως που 
προβαίνει σε επενδύσεις καινούργιου μηχανολογικού και λοιπού εν γένει 
1 εξοπλισμού. 

6. Το από 5.4.1989 αποδεικτικό φορολογικής ενημερότητας της 
ΔΟΥ Αίγιου για την παραπάνω Εταιρεία. 

7. Το 447/3137/22.9.89 τιμολόγιο του οίκου 3.Ι.Ο.Ε.Κ. Γαλ¬ 
λίας, στο οποίο περιλαμβάνονται οι δύο παρακάτω αποστακτήρες που 
θερμαίνονται ο καθένας με ατμό, χωρητικότητας 800 λίτρων, με φόρ- 
τωση 600 λίτρων κατά την λειτουργία τους και αποτελούνται από τα 
εξής μέρη. 

α) Αποστακτήρας Β ΚΑΝΟΥ 

- 1 χάλκινο καζάνι με πυθμένα που έχει χείλος, με περιλαίμιο κολ- 
λητό, βαμμένο με σερπαντίνα θερμάνσεως και ϊ!Λ(Χ.ΟΚΓ) εξόδου 

- 1 κολώνα διηθήσεως χάλκινη με δίσκους βαμένους 

- 1 σωλήνας σχήματος λαιμού κύκνου 

- 1 ψυκτήρας ανοξείδωτος βαμμένος 


- 1 σερπαντίνα χάλκινη 

- 1 υποδοχή αλκοολομέτρου 
β) Αποστακτήρας ΟΥΖΟΥ 

- 1 χάλκινο καζάνι βαμμένο με σερπαντίνα θερμάνσεως και σχάρα, 
στόμιο φορτώσεως και εκκενώσεως, στρόφιγγα εκκενώσεως, οθόνη, 
στάθμης, τοποθετημένο σε πόδια, σιδερένια. 

- 1 καπέλο χάλικινο βαμμένο με σιδερόδεση 

- 1 σωλήνας σχήματος λαιμού κύκνου με ΚΑΟΟΟΚΟ τύπου ΒΑΙΟ- 
ΝΕΤΤΕ βαμμένο 

- 1 συμπυκνωτής χάλκινος με σιδερένια πόδια χρωματισμένα 

- 1 υποδοχή αλκολομέτρου. 

8. Την 1279/30.10.89 διασάφηση του Τελωνείου Αίγιου, μετά των 
συνημμένων σ’ αυτή εγγράφων (Τ2 της ΕΟΚ, άδεια φορτώσεως κλπ.), 
σύμφωνα με την οποία πραγματοποιήθηκε η εισαγωγή των πιο πάνω 
αναφερομένων δύο αποστακτήρων. 

9. Την αριθ. 304/3761 άδεια εκτελωνισμού της Εθνικής Τράπεζας 
της Ελλάδος, Υποκαταστήματος Αίγιου, προς το Τελωνείο Αίγιου, με 
την οποίαν βεβαιώνεται ο κανονισμός διακανονισμός της αξίας των ει- 
σαγομένων ειδών. 

10. Την παρ. 6 του άρθρου 4 του κώδικα Νόμων περί Φορολογίας 
του Οιν/τος σύμφωνα με την οποίαν απαγορεύεται η εισαγωγή αμβύ¬ 
κων ή άλλου αποστακτικού μηχανήματος άνευ ειδικής αδείας του 
Υπουργού των Οικονομικών. 

11. Το γεγονός ότι έχει ήδη πραγματοποιηθεί η εισαγωγή των πα¬ 
ραπάνω αποστακτικών μηχανημάτων, ότι τα αποστακτικά αυτά μηχα¬ 
νήματα τοποθετήθηκαν στην ευαίσθητη επαρχιακή περιοχή της Ελίκης 
Αίγιου, σύμφωνα με την από 23.3.1990 έκθεση του χημικού Αθανα- 
σιάδη Δημητρίου της Χημ· Υπηρεσίας Αίγιου Νομαρχίας Αχαΐας, ότι 
τα αποστακτικά αυτά μηχανήματα θα βελτιώσουν την ποιότητα, την 
απόδοση των παραγομένων προϊόντων και ότι αυτά χρησιμοποιούνται 
στις χώρες της Ε.Ο.Κ. και είναι σύμφωνα με τις απαιτήσεις των χωρών 
αυτών. 

12. Υ. 1140/1051173/1390/0001/9.7.1990 (ΦΕΚ 420/Β/ 
10.7.90) Κοινή Απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στον Υφυπουργό Πα¬ 
ναγιώτη Δελημήτσο», αποφασίζουμε: 

Εγκρίνουμε την πραγματοποιηθείσα εισαγωγή των παραπάνω δύο 
αποστακτικών μηχανημάτων (αμβύκων ποτοποιίας - αποσταγματο- 
ποιΐας), μετά των εξαρτημάτων αυτών, από την ποτοποιία «Γ. ΚΑΑΛΙ- 
ΜΑΝΗΣ - Θ. ΚΑΛΛΙΜΑΝΗΣ Ο.Ε.» «Ο. ΣΕΛΙΝΟΥΝΤΑΣ» Ελίκη Αί¬ 
γιου, για νόμιμον χρήση, τηρουμένων όλων των διατάξεων των Νόμων 
περί Φορολογίας του Οινοπνεύματος, που ισχύουν για τους ποτοποιούς- 
αποσταγματοποιούς, όπως έχουν τροποποιηθεί, συμπληρωθεί και ισχύ¬ 
ουν σήμερα με νεώτερες διατάξεις και αποφάσεις. 

Η απόφαση αυτή που η ισχύς της αρχίζει από την ημερομηνία υπο¬ 
γραφής της να δημοσιευθεί στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Αυγούστου 1990 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΔΕΛΗΜΗΤΣΟΣ 
-♦- 

Αριθ. Δ2γ/οικ.28170 (3) 

Εξαίρεση από τις διατάξεις του Ν.1735/87 της πλήρωσης μίας (1) θέ¬ 
σης του Κλάδου ΠΕ Μηχανικών (Μηχανολόγου - Ηλεκτρολόγου) 
στο Π.Γ.Ν. Παίδων Αθηνών «Η Αγία Σοφία». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.1735/87. 

2. Την αριθ. 40/2.7.90 Πράξη της Επιτροπής Υπουργών. 

3. Την αριθ. Α3β/οικ.4203/87 (ΦΕΚ 147/26.3.87 τ. Β') Υπουρ¬ 
γική Απόφαση (Οργανισμός του Περιφ. Γ εν. Νοσοκομείου Παίδων Αθη¬ 
νών «Η Αγία Σοφία»). 

4. Τις Υπηρεσιακές ανάγκες του Νοσοκομείου. 

5. Την αρ. Υ 1059/90 απόφαση του Πρωθυπουργού, αποφασί¬ 
ζουμε: 

1. Εξαιρούμε από την εφαρμογή του Νόμου 1735/87 την πλήρωση 
μιάς (1) θέσης του Κλάδου ΠΕ Μηχανικών (Μηχανολόγου-Ηλεκτρο- 
λόγου) στο Περιφερειακό Γενικό Νοσοκομείο Παίδων Αθηνών «Η Αγία 
Σοφία», η οποία εξαιρέθηκε από το μέτρο της αναστολής των διορισμών 
στο Δημόσιο, προκειμένου να αντιμετωπισθούν λειτουργικά προβλή- 

ματα του Νοσοκομείου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 10 Αυγούστου 1990 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦ/ΣΕΩΝ 

ΜΙΛΤΙΑΔΗΣ ΕΒΕΡΤ ΓΕΩΡΓΙΟΣ ΣΟΥΡΛΑΣ 

- +- 

Αριθ. 54394 (4) 

Κύρωση κανονισμού εσωτερικής Υπηρεσίας του Ειρηνοδικείου - Πται¬ 
σματοδικείου Άνδρου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Ν.1756/88 ΦΕΚ 35/26.2.88, 
όπως αντικαταστάθηκε από το άρθρο 5 του Ν. 1868/69 {ΦΕΚ 230/ 
10.10.89) τεύχος Α'. 

2. Το έγγραφο 363/16.5.90 του Ειρινοδικείου Άνδρου. 

Κυρώνεται ο κανονιμσός της εσωτερικής υπηρεσίας του Ειρινοδι- 

κείου - Πταισματοδικείου Άνδρου όπως καταρτίστηκε με την Πράξη 
24α/1990 της Ειρηνοδίκαυ του Δικαστηρίου αυτού, η οποία έχει ως 
εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΕΙΡΗΝΟΔΙΚΕΙΟΥ - ΠΤΑΙΣΜΑΤΟΔΙΚΕΙΟΥ ΑΝΔΡΟΥ 
1. ΕΙΡΗΝΟΔΙΚΕΙΟ ΑΝΔΡΟΥ 

Οι υποθέσεις τακτιής διαδικασίας, μικροδιαφορών, εκούσιας δικαιο- 
δοσίαι^και ειδικών διαδικασιών πλην των υπαγομένων στις διαδικασίες 
των μισθωτικών διαφορών και ασφαλιστικών μέτρων δικάζονται κάθε 
πρώτη, δεύτερη και τρίτη Δευτέρα κάθε μήνα εφόσον δεν συνεδριάζει το 
Μονομολές Πλημ/κείο Σύρου στην μεταβατική του έδρα της Άνδρου. 
Ο αριθμός των υποθέσεων κατά δικάσιμο ορίζεται σε δέκα για κάθε δια¬ 
δικασία. Ώρα έναρξης των συνεδριάσεων είναι η 9η πρωινή. 

Οι υποθέσεις που υπάγονται στις ειδικές διαδικασίες των μιτθωτικών 
διαφορών και των ασφαλιστικών μέτρων εκδικάζονται κάθε πρώτη και 
δεύτερη Τρίτη κάθε μήνα. Ώρα έναρξης των συνεδριάσεων είναι η 9η 
πρωινή. Σε εξαιρετικά επείγουσες περιπτώσεις οι αιτήσεις δικάζονται σε 
όλες τις εργάσιμες και μη ημέρες και ώρες. 

Ημέρες διεξαγωγών μαρτυρικών αποδείξεων και συνεδριάσεων επί 
υποθέσεων μη προβλ,επομένων ανωτέρω ορίζεται η πρώτη και δεύτερη 
Παρασκευή κάθε μήνα. Ώρα έναρξης ορίζεται η 9η πρωϊνή. 

Οι διαταγές πληρωμής εκδίδονται όλες τις εργάσιμες ημέρες και 
ώρες. 

2. ΠΤΑΙΣΜΑΤΟΔΙΚΕΙΟΥ ΑΝΔΡΟΥ 

Ημέρα συνεδρίασης του Πταισματοδικείου Άνδρου ορίζεται η πρώτη 
και δεύτερη Πέμπτη κάθε μήνα. Ώρα έναρξης της συνεδρίασης ορίζεται 
η 9η πρωινή. Τα αυτόφωρα πταίσματα εκδικάζονται οποιαδήποτε 
ημέρα και ώρα. 

3. ΠΡΟΣΔΙΟΡΙΣΜΟΣ ΥΠΟΘΕΣΕΩΝ ΠΡΙΝ ΑΠΟ ΤΙΣ 
ΔΙΚΑΣΤΙΚΈΣ ΔΙΑΚΟΠΕΣ 

Ο Προσδιορισμός των πολιτικών υποθέσεων τακτικής διαδικασίας, 
ειδικών διαδικασιών, εκούσιας δικαιοδοσίας καθώς και των ποινικών 
πάσης φύσεως για εκδίκαση γίνεται μέχρι την 7η ημέρα πριν την έναρξη 
των διακοπών Χριστουγέννων και Πάσχα (δηλαδή 7 ημέρες πριν από 
τις 24 Δεκεμβρίου και την Μεγάλη Τετάρτη), και για μεν τις ποινικές 
μέχρι τις 20 Ιουνίου (πριν από τις δικαστικές διακοπές) για δε τις πολι¬ 
τικές μέχρι τις 14 Ιουνίου. Οι υποθέσεις διαδικασίας ασφαλιστικών μέ¬ 
τρων προσδιορίζονται αναλόγως των αναγκών και μετά από τις πιο 
πάνω ημερομηνίες. 

4. ΓΡΑΜΜΑΤΕΙΑ 
ΚΑΘΗΚΟΝΤΑ ΤΟΥ ΓΡΑΜΜΑΤΕΑ 

Α. Διοικητικά: 

α) Άσκηση των από την κείμενη νομοθεσία για τον γραμματέα, ο 
οποίος είναι Προϊστάμενος της γραμματείας κάθε Πρωτοδικείου, προ- 
βλεπομένων διοικητικών καθηκόντων, όπως είναι η γενική εποπτεία 
των υπαλλήλων της γραμματείας, η παρακολούθηση για τη σωστή εκ¬ 
πλήρωση των καθηκόντων αυτών και η επιτήρηση και καλή διατήρηση 
του αρχείου, της βιβλιοθήκης, των επίπλων και σκευών του Δικαστη¬ 
ρίου. 


β) Διεξαγωγή της αλληλογραφίας του Δικαστηρίου (σύνταξη οικείων 
εγγράφων και πινάκων, δακτυλογράφηση και υπογραφή τούτων, ανα¬ 
παραγωγή και διεκπεραίωση αυτών, δακτυλογράφηση και διακίνηση 
αλληλογραφίας και μέριμνα για την αποστολή αυτής. 

γ) Επιμέλεια για την παροχή αρμοδίως των απαιτουμένων στοιχείων 
κατά τις επιθεώρησεις του Δικαστηρίου και της Γραμματείας αυτού. 

δ) Επιμέλεια για τη βιβλιοδεσία των αποφάσεων, πρακτικών, βι¬ 
βλίων και Εφημερίδας της Κυβερνήσεως. 

ε) Φύλαξη της βιβλιοθήκης και επιμέλεια για τη συντήρηση, τον 
πλουτισμό και την καλή λειτουργία της. 

στ) Σύνταξη των προβλεπομένων από τη νομοθεσία για τους δικαστι¬ 
κούς λειτουργούς, υπαλλήλους της γραμματείας και άλλους, εκθέσεων: 
α) εμφανίσεως διοριζομένων, μετατιθεμένων, μετατασσομένων, απο- 
σπουμένων, επανερχομένων από απόσπαση, απολυομένων από το 
στρατό και αναδιοριζομένων, β) ενάρξεως κάθε άδειας απουσίας και 
λήξη αυτής και γ) εκτελέσεως κάθε υπηρεσίας. 

ζ) Τήρηση: 1) των βιβλίων για τις άδειες που δίδονται στους υπαλλή¬ 
λους της Γραμματείας και 2) των εκλογικών βιβλιαρίων των στο Δικα¬ 
στήριο υπηρετούντων Υπαλλήλων. 

η) Σύνταξη της ατομικής εκθέσεως κάθε Υπαλλήλου της Γραμμα¬ 
τείας. 

θ) Φύλαξη του ατομικού φακέλλου των πιο πάνω υπαλλήλων και 
αποστολή αυτού αρμοδίως όταν συντρέχει νόμιμη περίπτωση. 

ι) Εκτέλεση των καθηκόντων του γραμματέα για την εκδίκαση υπο¬ 
θέσεων, που έχουν σχέση με την διενέργεια των δημοτικών εκλογών. 

Β' Δικαστηριακά: 

α) Εκτέλεση των καθηκόντων του γραμματέα του Ειρηνοδικείου κατά 
την εκδίκαση κάθε υποθέσεως. Στα καθήκοντα αυτά περιλαμβάνονται η 
σύνταξη των εκθέσεων στα κατατιθεμένα δικόγραφα, ο προσδιορισμός ή 
η επιμέλεια προσδιορισμού τών δικασίμων, η εγγραφή στο πινάκιο, η 
σύνταξη των οικείων πρακτικών, η καθαρογραφή των αποφάσεων, η 
επιμέλεια για υπογραφή των πρακτικών και αποφάσεων, η χόρηγηση 
κάθε σχετικού αντιγράφου και απογράφου και η τοποθέτηση των εγ¬ 
γράφων στο οικείο αρχείο. Χορήγηση των σχετικών με τις πιο πάνω αρ¬ 
μοδιότητες πιστοποιητικών και αντιγράφων. 

β) Εκτέλεση των καθηκόντων γραμματέα κατά τη διεξαγωγή απο¬ 
δείξεων. 

γ) Εκτέλεση των καθηκόντων του Γραμματέα του Πταισματοδι¬ 
κείου. Στα καθήκοντα αυτά περιλαμβάνονται η παραλαβή και φύλαξη 
των σχετικών δικογραφιών, η σύνταξη των πρακτικών, η καθαρογραφή 
των αποφάσεων, η επιμέλεια για υπογραφή των πρακτικών και των 
αποφάσεων, η χορήγηση κάθε σχετικού αντιγράφου πιστοποιητικού, η 
τοποθέτηση των εγγράφων στο οικείο αρχείο, η σύνταξη των δελτίων 
αναστολής εκτέλεσης ποινών που καταγνώστηκαν, δελτίων ποινικών 
μητρώων και στατιστικών και η αποστολή αρμοδίως των δελτίων αυ¬ 
τών, των δικογραφιών, όταν συντρέχει νόμιμη περίπτωση και εκθέσεων 
ασκηθέντων ενδίκων μέσων κατά των εκδοθεισών αποφάσεων. 

δ) Εκτέλεση των καθηκόντων του γραμματέα δικαστή ως ανακριτι- 
κού υπαλλήλου. Στα καθήκοντα αυτά περιλαμβάνεται κάθε σχετική ερ¬ 
γασία. . 

Γ' Οικονομικά: 

α) Σύνταξη των μισθοδοτικών καταστάσεων, επιμέλεια για υπο¬ 
γραφή αυτών, αποστολή αυτών στο Δημόσιο Ταμείο και πληρωμή των 
δικαιούχων. 

β) Εκκαθάριση των ποινών σε χρήμα, των στερητικών της ελευθε¬ 
ρίας που μετατράπηκαν και των δικαστικών εξόδων, είσπραξη των οι¬ 
κείων χρηματικών ποσών, εκτέλεση κάθε σχετικής εργασίας μέχρι και 
της εισαγωγής των χρημάτων στο Δημόσιο ταμείο. 

■ γ) Διαχείριση των χρημάτων που προορίζονται για: 1) τις επισκευές 
και τη συντήρηση του κτιρίου του Δικαστηρίου,2) τον εξοπλισμό αυτού 
και τη συντήρηση και επισκευή τούτου και 3) τη θέρμανση, καθαριότητα 
και γραφική ύλη αυτού. 

Κρίθηκε, αποφασίστηκε και δημοσιεύτηκε στην Άνδρο στις 9 Απρι¬ 
λίου 1990. 

Η Ειρηνοδίκης Άνδρου 
ΑΙΚΑΤΕΡΙΝΗ ΟΙΚΟΝΟΜΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Αυγούσχου 1990 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΟΙΚΟΝΟΜΙΚΟΝ 

ΑΘΑΝΑΣΙΟΣ ΚΑΝΕΛΛΟΠΟΥΛΟΣ 
: -+■ . ~ 

Αριθ. ΤΓ.ΟΙΚ.4427 (5) 

Καθορισμός αποδέκτη και όρων διαθέσεως βιομηχανικών αποβλήτων 

του υπό ανέγερση εργοστασίου μεταποίησης - χυμοποίησης εσπερι¬ 
δοειδών της «ΑΡΑΧΘΟΣ Α.Ε.». 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Το Ν. 3200/55 «περί Διοικητικής αποκεντρώσεως» όπως τροπο¬ 
ποιήθηκε και συμπληρώθηκε μεταγενέστερα με το Ν.Δ. 532/70. 

2. Τον Α.Ν. 2520/40 «περί Υγειονομικών Διατάξεων». 

3. α) Την αριθ. Ε1β/221/65 (ΦΕΚ 138/65 τ. Β') Υγειον. Δ/ξη 
περί διαθέσεως λυμάτων και βιομηχανικών αποβλήτων, όπως τροπο¬ 
ποιήθηκε και συμπληρώθηκε με την Γ1/17831/1971 (ΦΕΚ 986/71 
τ. Β') και Γ4/1305/1974 (ΦΕΚ 301/74 τ. Β’). . 

β) την αριθ. πρωτ. 30027/1193/9.3.90, Κοινή Υπουργική Από¬ 
φαση για μέτρα προς προστασία του Αμβρακικοϋ Κόλπου. 

4. Την αριθ. Α5/4690 εγκ. 62/26.4.80 Εγκύκλιο του Υπουργείου 
Κοιν. Υπηρεσιών «περί εφαρμογής της Ε1 β/221/65 Υγειον. Δ/ξης». 

5. Την ΥΓ. 3210/79 Απόφαση Νομάρχη Άρτας η οποία εκδόθηκε 
ύστερα από το από 16.6.1979 Πρακτικό της Ειδικής Επιτροπής του 
άρθρου 6 της Ε1β/221/65 Υγειον. Δ/ξης, που καθορίσθηκε η χρήση 
όλων των επιφανειακών νερών (γλυκών και θαλασσίων) στο Νομό Άρ¬ 
τας. 

6. Την από 18.6.1990 αίτηση της «ΑΡΑΧΘΟΣ Α.Ε.», με την οποία 
ζητά την έγκριση αποδέκτη για την διάθεση των κατεργασμένων απο¬ 
βλήτων, του υπό ανέγερση εργοστασίου μεταποίησης και χυμοποίησης 
εσπεριδοειδών στην περιοχή «Κολομόδια» της Κοινότητας Αγίας Παρα¬ 
σκευής. 

7. Την αριθ. πρωτ, ΥΓ. 3654/22.6.1990 Απόφασή μας με την 
οποία συγκροτήθηκε η επιτροπή του άρθρου 6 της Ε1Β/221/65 
Υγειον. Δ/ξης για εξέταση της παραπάνω περίπτωσης. 

8. Την υπ’ αριθ. πρωτ. 571/10.7.1990 Απόφαση του Δ/κού Συμ¬ 
βουλίου ΓΟΕΒ πεδιάδας Άρτας. 

9. Το από 29.6.1990 πρακτικό της ανωτέρω επιτροπής με το οποίο 
εγκρίνει τον προτεινόμενο από την επιχείρηση αποδέκτη για την διάθεση 
των επεξεργασμένων αποβλήτων του υπό ανέγερση εργοστασίου της, 
την τριτεύουσα στραγγιστική τάφρο Τ3 Φειδοκάστρου ΓΟΕΒ πεδιάδας 
Άρτας, αποφασίζουμε: 

α) Ορίζουμε ως αποδέκτη διάθεσης των υγρών επεξεργασμένων 
αποβλήτων του υπό ανέγερση εργοστασίου επεξεργασίας εσπεριδοειδών 
της «ΑΡΑΧΘΟΣ Α.Ε.» ποσότητας μέχρι (20) κυβικών την ώρα, την 
τριτεύουσα στραγγιστική τάφρο Τ3 Φειδοκάστρου ΓΟΕΒ πεδιάδας Άρ¬ 
τας, που μετά διαδρομή 700 μ. θα παροχετεύονται στην Τ3 Φειδοκά- 
στρου και αυτή με τη σειρά της στη θάλασσα, ύστερα από πορεία μήκους 
5,5 χιλιομέτρων στον Αμβρακικό Κόλπο. 

β) Ορίζουμε σημείο εκβολής των επεξεργαζομένων αποβλήτων το 
μέσο της κοίτης της τριτεύουσας στραγγιστικής τάφρου Τ3 Φειδοκά- 
στρου και στο φυσικό πυθμένα αυτής, μεταφερόμενα με κλειστό αγωγό 
υπεδαφίως. Παράμετροι θα είναι οι προβλεπόμενοι από τις Διατάξεις: α) 
Ε1β/221/65 Υγειον. Δ/ξη άρθρο 4 παρ. 1 εδάφιο 1, ύδατα κατάλ¬ 
ληλα για κολύμβηση και κάθε άλλη χρήση, εκτός από ύδρευση. 

β) τα διαλαμβανόμενα στα παραρτήματα II, III και IV της αριθ. οικ. 
46399/1552/88 Κοινής Υπουργικής Απόφασης σε εναρμόνιση οδη¬ 
γιών ΕΟΚ και γ) Ορίζουμε μετά την επεξεργασία των αποβλήτων πα¬ 
ραμέτρους: 

1. Κολοβακτηρίδια 0-50/100 ΜΕ. 

2. ΡΗ 6,5 έως 8.5. 

3. Θερμοκρασία των νερών του αποδέκτη ±30ο. 

4. Διαλελυμένο 02 >3 ΜΟ/Ε. 

5. ΒΟϋ5 μέχρι 40 ΜΟ/Ε. 

6. ΒΟΕ) μέχρι 120 ΜΟ/Ε. 

7. Αιωρούμενα στερεά μέχρι 50 ΜΟ/Ε. 

8. Καθιζάνοντα στερεά: χωρίς. 

9. Χοντρά στερεά: χωρίς. 

10. Απορριπαντικά: μικρότερο των 5 ΜΟ/Ε. 


11. Ορυκτά - Έλαια --υδρογονάνθρακες μέχρι 1 ΜΟ/Ε. 

12. Λίπη - Έλαια - φυτικά μικρότερο των 5 ΜΟ/Ε. 

13. Αλδεύδες 0. 

14. Αμμωνιακά ως (Ν) μέχρι 10 ΜΟ. 

15. Νιτρώδη μέχρι 1 ΜΟ. 

16. Νιτρικά μέχρι 4 ΜΟ. 

17. Θειώδη ως (503) 0,2. 

18. Θειούχα (52) 0. 

19. Υδρόθειο 0,1. 

20. Φωσφορική ως (Ρ2) 0,2. 

21. Χαλκός 0,2. 

22. Οσμές: χωρίς ενοχλητικές οσμές. 

Τέλος τα βιομηχανικά απόβλητα, μετά τη βιολογική επεξεργασία, 
θα χλωριώνονται και θα υπάρχει περίσσεια χλωρίου 0,5 ΜΟ/Ε, ύστερα 
από επίδραση του χλωρίου σ’ αυτά για 20' λεπτά. 

Μετά τη ζώνη ανάμειξης στο αποδέκτη, θα πρέπει το όριο των παρα¬ 
μέτρων, να είναι κατώτερο από τα αναφερόμενα παραπάνω. 

Η διάθεση των στερεών αποβλήτων, φλοιοί & σάρκες εσπεριδοειδών 
θα μετατρέπονται σε κτηνοτροφές άλλως θα διατίθενται σύμφωνα με τις 
διατάξεις της Ε1β/301/64 Υ.Δ., όπως τροποποιήθηκε με την κοινή 
Υπουργική Απόφαση, σε εναρμόνιση των οδηγιών ΕΟΚ της 9ης Ιου¬ 
λίου 1986 (ΦΕΚ 444/86 τ.Β) και ύστερα από σχετική άδεια από το 
Τμήμα Πολεοδομίας. 

Ορίζουμε τα λύματα που προέρχονται από τους χώρους υγιεινής να 
παροχετεύονται σε βόθρους, απαγορευόμενης αυστηρώς της διαθέσεώς 
των στα ύδατα της τριτεύουσας στραγγιστικής τάφρου Τ3 Φειδοκά- 
στρου. 

Η συντήρηση του αποδέκτη θα γίνεται από το ΓΟΕΒ πεδιάδος Άρ¬ 
τας με ανταποδοτικό τέλος από την επιχείρηση, ώστε να ικανοποιούνται 
οι γενικοί όροι του άρθρου 2 της Ε1β/221/65 Υγειον. Δ/ξης, ήτοι: 

α) Στη μη δημιουργία κινδύνων για τη Δημόσια Υγεία, ως μολύν¬ 
σεων, οχλήσεων ή αντιαισθητικών καταστάσεων. 

β) Στη μη αλλοίωση των φυσικών, χημικών ή βιολογικών χαρακτη¬ 
ριστικών των νερών του αποδέκτη. 

γ) Στη μη παρακώλυση του φυσικού αυτοκαθαρισμού των νερών και 
του εδάφους & 

δ) Στη μη βλάβη των έργων και οικονομικών ζημιών. 

Η εν λόγω μονάδα υποχρεούται στην καταβολή στραγγιστικών τε¬ 
λών για ολόκληρη την έκταση που εξαγοράσθηκε για την εγκατάστασή 
της, εκ χρηματικού ποσού και ανά στρέμμα. 10/πλασίου των εκάστοτε 
καθοριζομένων στραγγιστικών τελών υπό του ΤΟΕΒ Αράχθου. 

Εάν για οποιοδήποτε λόγο διαπιστωθεί ότι δεν εξασφαλίζονται οι όροι 
που έχουν ορισθεί με την παρούσα και όποια άλλη υποχρέωση που απορ¬ 
ρέει από την ΕΙβ/221/65 Υγειον. Δ/ξη, η επιχείρηση υποχρεούται 
όπως λάβει ταχέως όλα τα απαιτούμενα μέτρα για την άρση των αι¬ 
τιών, ως και την άμεση και πλήρη συμμόρφωση με τις υποχρεώσεις 
της. 

Σε περίπτωση που θα απαιτηθούν πρόσθετα μέτρα για την εξασφά¬ 
λιση της παραπάνω χρήσης των νερών του αποδέκτη, θα ορίσουμε αυτά 
με νέα απόφασή μας με την ίδια διαδικασία. Τέλος η επιχείρηση υποχρε- 
ούται: 

1) Στην τοποθέτηση ειδικού οργάνου μέτρησης της ποσότητας (ογκο¬ 
μετρητή) σε κατάλληλη και ευκρινή θέση της εξόδου του σωλήνα παρο¬ 
χέτευσης των αποβλήτων. 

2) Να εκτελεί εργαστηριακές εξετάσεις για την ποιότητα των απο¬ 
βλήτων ανά 15/θήμερον. 

3) Να τηρεί βιβλίο εργαστηριακών αναλύσεων που θα τίθεται στη 
διάθεση της ελέγχουσας υπηρεσίας και 

4) Να επιτρέπεται ο έλεγχος τήρησης όλων των παραπάνω από τις 
αρμόδιες υπηρεσίες. 

Η υπηρεσία αγού κατασκευάσει τα προβλεπόμενα έργα με απόφασή 
μας θα λάβει προσωρινή άδεια διάθεσης των υγρών αποβλήτων διάρ¬ 
κειας (6) μηνών κατά τα διαλαμβανόμενα στην Ε1β/221/65 Υγειον. 
Δ/ξη.· 

Η οριστική άδεια θα χορηγηθεί στη συνέχεια, σύμφωνα πάντοτε με 
την παραπάνω υγειον. Δ/ξη, λαμβανομένων υπ’ όψη των παρατηρή¬ 
σεων και των αποτελεσμάτων των εξετάσεων των υγρών βιομηχανικών 
αποβλήτων κατά την διάρκεια της διαθέσεώς των στον αποδέκτη, με 
την προσωρινή άδεια της εξαμήνου διάρκειας. 

Η απόφαση αυτή να δημοσιευθεί στην Εφημερίδα της Κυβερνήσεως 

και θα ισχύσει από την ημέρα της κοινοποίησής της σύμφωνα με το άρ¬ 
θρο 37 του Ν. 3200/55. 

Άρτα, 23 Ιουλίου 1990 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 

- ♦ - 

Αριθ. ΥΓ/ΟΙΚ/4253 (6) 

Τροποποίηση της ΥΓ.7100/89/6.2.90 Απόφασης του Νομάρχη Άρ¬ 
τας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν. 3200/55 «περί Δ/κής αποκεντρώσεως», 
όπως τροποποιήθηκε και συμπληρώθηκε αργότερα με το Ν.Δ. 532/ 
70. 

2. Τις διατάξεις του Α.Ν. 2520/40 (ΦΕΚ. 237/Α/40, «περί 
Υγειονομικών Διατάξεων». 

3. Τις διατάξεις του άρθρου 15 του Ν. 1579 (ΦΕΚ. 217/Α/85) 
«Ρυθμίσεις για την εφαρμογή και ανάπτυξη του Εθνικού Συστήματος 
Υγείας και άλλες διατάξεις». 

4. Την με αριθμό ΥΓ. 7100/89 απόφασή μας «τροποποίηση της ΥΓ. 
3388/2.6.89 Απόφασης του Νομάρχη Άρτας». 

5. Το γεγονός ότι το πρώτο τακτικό μέλος της επιτροπής και γιατρός 
του Α.Ι. Ροδαυγής, Μαρίνα Ιωάννου παραιτήθηκε, αποφασίζουμε: 

1. Τροποποιούμε την με αριθμό ΥΓ. 7100/89/6.2.90 Απόφασή 
μας «τροποποίηση της ΥΓ. ΟΙΚ. 3388/2.6.89 απόφασης του Νο- 
μάρχη Άρτας» και ορίζουμε ως πρώτο (1) τακτικό μέλος της πρωτο¬ 
βάθμιας επιτροπής ελέγχου επιχειρήσεων σταυλισμού ζώων και επεξερ¬ 
γασίας ζωικών προϊόντων Νομού Άρτας τον Ιωάννη Γουλή, γιατρό του 
Αγροτικού Ιατρείου Κλειδιού και ως πρώτο (1) αναπληρωματικό μέλος 
της ίδιας επιτροπής τον Χρήστο Χλίτσο, επόπτη Δημ. Υγείας του Τμή¬ 
ματος Υγιεινής Άρτας. 

2. Κατά τα λοιπά ισχύει η με αριθμό ΥΓ. 7100/89/6.2.90 Από¬ 
φασή μας. 

Η απόφαση αυτή να δημοσιευθεί στην Εφημερίδα της Κυβέρνησης 
και να κοινοποιηθεί όπου πρέπει, ισχύει δε από την ημέρα της κοινοποί¬ 
ησης, σύμφωνα με το άρθρο 37 του Ν. 3200/55. 

Άρτα, 13 Ιουλίου 1990 
Ο Νομάρχης 

ΕΥΑΓΓΕΛΟΣ ΖΑΠΡΙΑΝΟΣ 

-φ- 

Αριθ. 10632 (7) 

Προσαρμογή του Οργανισμού Εσωτερικής Υπηρεσίας της Κοινότητας 
Φιλιππαίων Ν. Γρεβενών στις διατάξεις του Ν. 1586/86. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Τις διατάξεις των άρθρων 2,12 και 320 του Ν. 1188/81 και 2,5 
και 10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86 που διατυπώθηκε στο αριθ. 2/1990 πρα¬ 
κτικό. 

4. Την αριθ. 16/1990 απόφαση του Κοινοτικού Συμβουλίου Φιλιπ- 
παίων που αφορά την προσαρμογή του Οργανισμού Εσωτερικών Υπη¬ 
ρεσίας της κοινότητας, στις διατάξεις του Ν. 1586/86. 

5. Τις διατάξεις του άρθρου 164 του ΔΚΚ (Π.Δ. 323/89). 

6. Τις 53560/1986, 75643/1987 και 27111/1987 εγκυκλίους 
του Υπουργείου Εσωτερικών, αποφασίζουμε: 

Εγκρίνουμε την αριθ. 16/1990 απόφαση του Κοινοτικού Συμβου¬ 
λίου Φιλιππαίων η οποία αφορά την προσαρμογή του Οργανισμού Εσω¬ 
τερικής Υπηρεσίας της Κοινότητας, στις διατάξεις του Ν. 1586/86, 
όπως αναλυτικά ορίζεται σ’ αυτή, ώστε η διάρθρωση και διαβάθμιση 
των υπηρεσιών της κοινότητας να έχει ως εξής: 

Α) ΚΑΤΗΓΟΡΙΑ ΔΕ 

α. Κλάδος ΔΕΙ Διοικητικού 

Δύο (2) θέσεις με βαθμό Γ-Β-Α. 

Β) Επειδή στην υπηρεσία της κοινότητας υπηρετεί (1) ένας υπάλλη¬ 
λος το Οργανωτικό Σχήμα ονομάζεται «Γραμματεία» της οποίας μονα¬ 


δικός Προϊστάμενος είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 10 Αυγούστου 1990 

Ο Νομάρχης κ.α.α. 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-φ- 

Αριθ. 10631 (8) 

Προσαρμογή του Οργανισμού Εσωτερικής Υπηρεσίας της Κοινότητας 
Κρανέας Ν. Γρεβενών στις διατάξεις του Ν. 1586/86. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Τις διατάξεις των άρθρων 2,12 και 320 του Ν. 1188/81 και 2,5 
και 10 του Ν. 1476/1984. 

2. Τις διατάξεις του Ν. 1586/86 και του Π.Δ. 37α/87. 

3. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86 που διατυπώθηκε στο αριθ. 2/1990 πρα¬ 
κτικό. 

4. Την αριθ. 35/1990 απόφαση του Κοινοτικού Συμβουλίου Κρα- 
νέας που αφορά την προσαρμογή του Οργανισμού Εσωτερικών Υπηρε¬ 
σίας της κοινότητας, στις διατάξεις του Ν. 1586/86. 

5. Τις διατάξεις του άρθρου 164 του ΔΚΚ (Π.Δ. 323/89). 

6. Τις 53560/1986, 75643/1987 και 27111/1987 εγκυκλίους 
του Υπουργείου Εσωτερικών, αποφασίζουμε: 

Εγκρίνουμε την αριθ. 35/1990 απόφαση του Κοινοτικού Συμβου¬ 
λίου Κρανέας η οποία αφορά την προσαρμογή του Οργανισμού Εσωτε¬ 
ρικής Υπηρεσίας της Κοινότητας, στις διατάξεις του Ν. 1586/86, 
όπως αναλυτικά ορίζεται σ’ αυτή, ώστε η διάρθρωση και διαβάθμιση 
των υπηρεσιών της κοινότητας να έχει ως εξής:· 

Α) ΚΑΤΗΓΟΡΙΑ ΔΕ 

α. Κλάδος ΔΕΙ Διοικητικού .. . . 

Μία (1) θέση με βαθμό Γ-Β-Α. 

Β) Επειδή στην υπηρεσία της κοινότητας υπηρετεί (1) ένας υπάλλη¬ 
λος το Οργανωτικό Σχήμα ονομάζεται «Γραμματεία» της οποίας μονα¬ 
δικός Προϊστάμενος είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Γρεβενά, 10 Αυγούστου 1990 

Ο Νομάρχης κ.α.α. 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-φ- 

Αριθ. ΑΒ 9364 (9) 

Τροποποίηση απόφασης «Αύξηση ναυλολογίου επιβατών και οχημάτων 

τοπικής δρομολογιακής γραμμής Αλεξ/πολης - Σαμοθράκης». 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1) Την ΑΒ 3858/22.3.1990 απόφασή μας, με την οποία αυξήθηκε 
το ναυλολόγιο επιβατών και οχημάτων τοπικής δρομολογιακής γραμ¬ 
μής Αλεξ/πολης - Σαμοθράκης. 

2) Το 1321.2/7/90/5.7.1990 έγγραφο του Λιμεναρχείου Αλεξ/ 
πόλης, με το οποίο ή|λθε στην Υπηρεσία μας η Μ1321.2/3.90/5.7.90 
απόφασή του, σχετικά με την τροποποίηση ναύλου δικύκλων οχημάτων 
τοπικής δρομολογιακής γραμμής Αλεξ/πολης - Σαμοθράκης. 

3) Τις διατάξεις του Π.Δ/τος 338/24.8.83 (ΦΕΚ 119Α/8.9.83) 
«Περί μεταβιβάσεως αρμοδιοτήτων του Υπουργού Εμπορικής Ναυτι¬ 
λίας στους Νομάρχες», αποφασίζουμε: 

Εγκρίνουμε την Μ. 1321.2/3/90/5.7.1990 απόφαση του Λιμε¬ 
ναρχείου Αλεξ/πολης που αναφέρεται στην τροποποίηση ναύλου δικύ¬ 
κλων οχημάτων τοπικής δρομολογιακής γραμμής Αλεξ/πολης - Σαμο¬ 
θράκης, όπως αναλυτικά αναφέρεται σ’ αυτή. 

Η απόφασή μας αυτή, μαζί με την απόφαση που εγκρίνεται, να δημο- 
σιευθεί στην Εφημερίδα της Κυβερνήσεως. 

Αλεξανδρούπολη, 30 Ιουλίου 1990 

Ο Νομάρχης κ.α.α. 

Ο Δ/ντής Εσωτερικών 
ΑΝ. ΑΝΑΣΤΑΣΟΠΟΥΛΟΣ 

Αριθ, ΚΖ 2976 ' (10) 

Τροποποίηση της Δ1γ/39276/18.1.85 απόφασης Υπουργού Υγείας, 
Πρόνοιας και Κοιν. Ασφαλίσεων. 


Η διαπιστωτική πράξη αυτή να δημοσιευθεί στην Εφημερίδα της Κυ· 
βερνήσεως. 


Νέα Ιωνία, 6 Ιουλίου 1990 


Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

α) Τις διατάξεις του Ν. 1397/83. 

β) Το Π.Δ. 347/6.10.86 μεταβίβαση αρμοδιοτήτων στους Νομάρ¬ 
χες και στις περιφερειακές αρχές διανομαρχιακού επιπέδου. 

γ) Την Δ1γ/39276/18.1.85 απόφαση του Υπουργείου Υγείας, 
Πρόνοιας και Κοιν. Ασφαλίσεων, περί ανασυγκροτήσεως του Δ.Σ. του 
Γ.Ν. Καστοριάς, όπως αυτή διορθώθηκε και τροποποιήθηκε μεταγενέ¬ 
στερα και δη με την τελευταία απόφαση της Νομαρχίας μας ΚΖ/2822/ 
18.8.89. 

δ) Τις διατάξεις του άρθρου 37 του Ν. 3200/55 περί Διοικητικής 
αποκεντρώσεως, αποφασίζουμε: 

Τροποποιούμε την Δ1γ/39276/18.1.85 απόφαση του Υπουργείου 
Υγείας, Πρόνοιας και Κοιν. Ασφαλίσεων, περί ανασυγκροτήσεως του 
Δ.Σ. του Γ.Ν. Καστοριάς, όπως αυτή διορθώθηκε και τροποποιήθηκε 
μεταγενέστερα και δη με την τελευταία απόφαση της Νομαρχίας μας 
ΚΖ/2822/18.8.89, ως προς τον Πρόεδρο και Αντιπρόεδρο και ορί¬ 
ζουμε τους παρακάτω: · 

1. Κοσμόπουλο Ευάγγελο του Δημητρίου ως Πρόεδρο. 

2. Ζαρομυτίδη Ιωάννη ως Αντιπρόεδρο και αναπληρωματικά μέλη 
τους Αικατερίνη Ζωγράφου - Αξιώτη του Προέδρου και Τούλια Θωμά 
του Γρηγορίου του Αντιπροέδρου. 

Η απόφαση αυτή να δημοσιευθεί στην Εφημερίδα της Κυβερνήσεως, 
ισχύει δε από της κοινοποιήσεώς της στους ενδιαφερομένους. 

Καστοριά, 7 Αυγούστου 1990 

Ο Νομάρχης 
Ξ. ΣΤΕΡΓΙΑΔΗΣ 

-♦- 

Αριθ. 5018 (11) 

Διαπιστωτική πράξη Δημάρχου Νέας Ιωνίας Μαγνησίας για τη σύ¬ 
σταση κατά ειδικότητα θέσεων, στις οποίες κατατάσσονται υπάλλη¬ 
λοι του Δήμου με σχέση εργασίας Ιδιωτικού Δικαίου (Ν. 1874/90). 

Ο ΔΗΜΑΡΧΟΣ ΝΕΑΣ ΙΩΝΙΑΣ ΜΑΓΝΗΣΙΑΣ 
Έχοντας υπόψη: 

Ι.α) Τις διατάξεις του άρθρου 5 του Ν. 1874/90 (ΦΕΚ 18/ 
13.2.1990 τ. Α’) με τις οποίες ρυθμίστηκαν θέματα προσωπικού που 
υπηρετεί στους ΟΤΑ, ΝΠΔΔ των ΟΤΑ κ.α. με σχέση εργασίας Ι.Δ. ορι¬ 
σμένου και αορίστου χρόνου καθώς και με σύμβαση έργου, β) Τη διά¬ 
ταξη του άρθρου 22 του Ν. 1188/81 «περί καταστάσεως προσωπικού 
ΟΤΑ». 

2 . Τις εμπρόθεσμες αιτήσεις και δικ/κά που υποβλήθηκαν για μονι¬ 
μοποίηση ή κατάταξη από το με σχέση εργασίας Ι.Δ. προσωπικό του 
Δήμου Ν. Ιωνίας από τις οποίες προκύπτει ποιοι έχουν τις κατά το άρ¬ 
θρο 5 του Ν. 1874/90, προϋποθέσεις μονιμοποίησης ή κατάταξης σε 
προσωρινές θέσεις Ι.Δ. αορίσου χρόνου. 

3. Τις αριθ. 83 και 84/30.5.90 αποφάσεις του Δημοτικού Συμβου¬ 
λίου του Δήμου μας στις οποίες γνωμοδοτείται ομόφωνα ότι οι πιο πάνω 
που υπέβαλαν αιτήσεις εξυπηρετούσαν πάγιες και διαρκείς ανάγκες της 
υπηρεσίας, διαπιστώνουμε: 

Ότι είναι δίοριστέοι σε προσωρινές θέσεις ιδιωτικού δικαίου αορίστου 
χρόνου, σύμφωνα με τις διατάξεις του άρθρου 5 του Ν. 1874/90 (ΦΕΚ 
18/13.2.90 τ. Α') δέκα (10) εργαζόμενοι και συνιατούμε ισάριθμες θέ¬ 
σεις: 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

α) μία (1) θέση υπαλλήλου γραφείου - Ανώτατης εκπαίδευσης, 
β) Πέντε (5) θέσεις εργατών καθαριότητας (οδοκαθαριστών) υποχρε¬ 
ωτικής εκπαίδευσης. 

γ) Τρεις (3) θέσεις εργατών κήπων και δενδροστοιχιών υποχρεωτι¬ 
κής εκπαίδευσης. 

δ) Μία (1) θέση τεχνίτη υδραυλικού υποχρεωτικής εκπ/σης. 

Οι θέσεις αυτές καταργούνται όταν με %ποιονδήποτε τρόπο κενω¬ 
θούν. 


Ο Δήμαρχος 
ΑΝΔΡΕΑΣ ΒΑΛΑΧΗΣ 


♦ 


Αριθ. 8027 (12) 

Μεταβίβαση κατά κυριότητα διαθεσίμου οικοπέδου στην Κοινότητα 
Κοιλών Δένδρων Ν. Σερρών. 


Ο ΝΟΜΑΡΧΗΣ ΣΕΡΡΩΝ 


Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως» όπως συμπληρώθηκαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των περιφερειακών αρχών διανομαρχιακού επιπέδου 
αρμοδιοτήτων επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά ταις Περιφερειακαίς Υπη- 
ρεσίαις του Υπουργείου Εθνικής Οικονομίας επί θεμάτων Γεωργίας 
Συμβουλίων». 

4. Την υπ’ αριθ. ΕΣ/1533/90 απόφασή μας, με την οποία παρέχε¬ 
ται στο Δ/ντή Γεωργίας η εξουσία υπογραφής σε ορισμένα από τα αντι¬ 
κείμενά μας. 

5. Το υπ’ αριθ. 620/90 έγγραφο της Κοινότητας Κιχλών Δένδρων, 
με το οποίο ζητά την μεταβίβαση κατά κυριότητα του υπ’ αριθ. 19 δια¬ 
θεσίμου οικοπέδου έκτασης 1.290 τ.μ. Ο.Τ. 3. 

6. Τις διατάξεις του άρθρου 164 παρ. 1 εδάφ. γ' του Αγροτικού Κώ¬ 
δικα, αποφασίζουμε: 

Μεταβιβάζουμε κατά πλήρη κυριότητα και νομή στο Νομικό Πρό¬ 
σωπο της Κοινότητας Κιχλών Δένδρων το υπ’ αριθ. 19 οικόπεδο έκτα¬ 
σης 1.290 τ.μ. Ο.Τ. 3 της Οριστικής Διανομής και Ρυμοτομίας έτους 
1968 του ομώνυμου Συν/σμού. 

Στο ανωτέρω μεταβιβαζόμενο οικόπεδο η Κοινότητα Κιχλών Δέν¬ 
δρων αποκτά νομή και κυριότητα χωρίς την καταβολή τιμήματος ή άλ¬ 
λης αποζημίωσης. 

Η παρούσα απόφαση επέχει θέση τίτλου κυριότητας, η οποία και με¬ 
ταγράφεται στα οικεία βιβλία του Υποθηκοφυλακείου, με την φροντίδα 
της Κοινότητας Κιχλών Δένδρων. 

Σέρρες, 8 Αυγούστου 1990 

Με εντολή Νομάρχη 
Η Διευθύντρια 

I. ΓΑΒΡΙΗΛΙΔΟΥ 


Αριθ. 7169 

Κύρωση αναδασμού αγροκτήματος Φήκης Τρικάλων. 


(13) 


Ο ΝΟΜΑΡΧΗΣ ΤΡΙΚΑΛΩΝ 


Έχοντας υπόψη: 

1. Τις διατάξεις του Νόμου 3200/55 «περί διοικητικής αποκεντρώ¬ 
σεως» και το αριθ. 733/1969 Β.Δ/γμα «περί μεταβιβάσεως αρμοδιο¬ 
τήτων του Υπουργείου Γεωργίας στους Οικείους Νομάρχες». 

2. Το άρθρο 15 παρ. 1 του Ν. 674/77. 

3. Την αριθ. 1407/1989 απόφαση του Διοικητικού Πρωτοδικείου 
Λάρισας με την οποία ακυρώθηκαν οι 206023/1984 απόφαση του 
Υπουργού Γεωργίας και η αριθ. Δα5655/1984 απόφασή μας. 

4. Το αριθ. 164613/27.3.90 έγγραφο του Υπουργείου Γεωργίας. 

5. Το αριθ. 51/1980 πρακτικό της Επιτροπής αναδασμού αγρ/τος 

Φήκης· 

6. Το αριθ. 1226/1.8.90 έγγραφο του Γραφείου Τοπογραφικής 
Τρικάλων σχετικά με τη κύρωση στοιχείων αναδασμού αγρ/τος Φήκης 
Τρικάλων και με το οποίο στέλνονται κτηματολογικά στοιχεία του ανω¬ 
τέρω αναδασμού προς κύρωση. 

7. Την προφορική εισήγηση του Δ/ντού Γεωργίας, αποφασί¬ 
ζουμε: 

Κυρώνουμε τη νέα κτηματολογική κατάσταση που διαμορφώθηκε με 
τον αναδασμό που έγινε το 1974 στο αγρ/μα Φήκης όπως αυτή φαίνε¬ 
ται και εικονίζεται στους κτηματολογικούς πίνακες και διαγράμματα 

του ανωτέρω αγρ/ματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίκαλα, 8 Αυγούστου 1990 

Ο Νομάρχης 
ΝΙΚ. ΒΑΤΑΛΗΣ 

-♦- 

Αριθ. 9080 (14) 

Σύσταση κοινοτικής επιχείρησης Λεχόβου στο Ν. Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις των άρθρων 260 έως 268, 270, 274 και 287 του 
Π.Δ. 323/89 (Δημοτικός και Κοινοτικός κώδικας) σε συνδυασμό με τις 
ίδιες του άρθρου 20 του Ν. 1832/1989. 

2. Την απόφαση του Υπουργού Εσωτερικών αριθ. 25027/ 
9.4.1984 που δημοσιεύθηκε στο 244/19.4.84 ΦΕΚ τ. Β’ «καθορι¬ 
σμός λεπτομερειών για την εφαρμογή των διατάξεων των άρθρων 2θ5 
έως 213 του Ν. 1065/80». 

3. Την αριθ. 25/90 απόφαση του Κοινοτικού Συμβουλίου Λεχόβου 
του Νομού Φλώρινας περί συστάσεως Κοινοτικής Επιχείρησης Ξενοδο¬ 
χειακής και Τουριστικής Ανάπτυξης. 

4. Το Π.Δ. 250/89 περί μεταβίβασης αρμοδιοτήτων του Υπουργού 
Εσωτερικών στους Νομάρχες. 

5. Την οικονομοτεχνική μελέτη που συντάχθηκε από τους μελετητές 
Γ. Τατσίδη - Γ. Ελευθεριάδη για την ως άνω επιχείρηση. 

6. Την αριθ. 848/65093/Ν. 1262/82/21.6.1989 απόφαση του 
Γεν. Γραμ. Περιφέρειας Δυτ. Μακεδονίας, που αφορά υπαγωγή επένδυ¬ 
σης της υπό σύσταση Κοινοτικής Επιχείρησης Λεχόβου στις διατάξεις 
του Ν. 1262/82, αποφασίζουμε: 

1. Συνιστούμε στην Κοινότητα Λεχόβου του νομού Φλώρινας Κοινο¬ 
τική Επιχείρηση με την επωνυμία «Κοινοτική Επιχείρηση Ξενοδοχεια¬ 
κής και Τουριστικής Ανάπτυξης Κοινότητας Λεχόβου» ως ίδιο νομικό 
πρόσωπο Ιδιωτικού Δικαίου το οποίο διέπεται από τις διατάξεις των άρ¬ 
θρων 260 έως 268, 270, 274 και 287 του Π.Δ. 323/89. 

2. Σκοπός της Επιχείρησης είναι: 

α) η ίδρυση και λειτουργία ξενοδοχειακής μονάδας. 

β) Η τουριστική ανάπτυξη του τόπου με παροχή ποιοτικά αναβαθμι¬ 
σμένων τουριστικών υπηρεσιών και αξιοποίηση των ορεινών καταφυ¬ 
γίων. 

γ) Η αξιοποίηση των αθλητικών εγκαταστάσεων. 

δ) Η αξιοποίηση και εκμετάλλευση των περιουσιακών στοιχείων της 
Κοινότητας. 

ε) Η δημιουργία θέσεων εργασίας για νέους της Κοινότητας. 

στ) Η προβολή και ανάδειξη των ιδιαιτεροτήτων και χαρακτηριστι¬ 
κών του χωριού. 

3. Η επιχείρηση διοικείται από επταμελές (7) Διοικητικό Συμβούλιο 
που συγκροτείται με απόφαση του Κοινοτικού Συμβουλίου Λεχόβου 
στην αρχή κάθε κοινοτικής περιόδου, ακολουθεί δε την θητεία του Κοι¬ 
νοτικού Συμβουλίου και λήγει το αργότερο τρεις (3) μήνες από την 
εγκατάσταση του νέου Κοινοτικού Συμβουλίου. 

Από τα επτά (7) μέλη του, τα δύο (2) είναι αιρετοί εκπρόσωποι της 
Κοινότητας, δύο (2) είναι εκπρόσωποι του κοινωνικού φορέα της Κοινό¬ 
τητας και συγκεκριμένα του Ενωτικού Συλλόγου Λεχοβιτών και τρία 
(3) μέλη είναι δημότες ή κάτοικοι της Κοινότητας Λεχόβου που έχουν 
πείρα ή γνώσεις σχετικές με το αντικείμενο της επιχείρησης. Στα μέλη 
του Διοικητικού Συμβουλίου προστίθεται και εκπρόσωπος των εργαζο¬ 
μένων (χωρίς αλλαγή συστατικής πράξης) όταν η επιχείρηση απασχολεί 
περισσότερους από είκοσι (20) εργαζόμενους. 

Ο Πρόεδρος και ο Αντιπρόεδρος του Διοικητικού Συμβουλίου ορίζο¬ 
νται με απόφαση του Κοινοτικού Συμβουλίου από τα μέλη του, ενώ τα 
άλλα αξιώματα κατανέμονται με απόφαση του Διοικητικού Συμβουλίου 
της επιχείρησης. 

4. Η διάρκεια της επιχείρησης είναι αόριστος, από την δημοσίευση 
της απόφασής μας στην Εφημερίδα της Κυβερνήσεως. 

5. Έδρα της επιχείρησης είναι η Κοινότητα Λεχόβου Νομού Φλώρι¬ 
νας. 

6. Τα περιουσιακά στοιχεία που διαθέτει η Κοινότητα στην Επιχεί¬ 
ρηση είναι: 

α) Οικόπεδο στην περιοχή Ράχες Αγίας Παρασκευής, το οποίο απο¬ 
τιμήθηκε από την επιτροπή του άρθρου 9 του Ν. 2190/1920 σε 
2.Ο0Ο.ΟΟΟ δρχ., εμβαδού 4.215 μ2 όπως φαίνεται στο τοπογραφικό 


διάγραμμα. 

β) Χρηματικό ποσό 5.000.000 δρχ. σαν αρχικό κεφάλαιο. 

7. Πόροι της επιχείρησης είναι: 

α) Τα έσοδα από την λειτουργία του ξενοδοχείου και γενικά από την 
άσκηση της δραστηριότητάς της. 

β) Οι πρόσοδοι από την περιουσία της. 

γ) Δάνεια, κληρονομιές, εισφορές, δωρεές και λοιπές επιχορηγή- 
σεις. 

8. Η επιχείρηση διαλύεται: 

α) Με απόφαση του Κοινοτικού Συμβουλίου με την απόλυτη πλειοψη- 
φία των μελών του και απόφαση του Νομάρχη. 

β) Σε περίπτωση πτώχευσης της επιχείρησης. 

9. Τη διάλυση της επιχείρησης ακολουθεί η εκκαθάριση. Εκτός από 
την περίπτωση της πτώχευσης, η εκκαθάριση γίνεται από εκκαθαριστές 
που ορίζονται από το Κοινοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις, ρευστοποιείται η περιουσία και πληρώνονται τα 
χρέη της επιχείρησης. Το υπόλοιπο περιέρχεται στη Κοινότητα. 

10. Η συγκρότηση, η λειτουργία, οι αρμοδιότητες των οργάνων διοί¬ 
κησης, η οργάνωση, η διαχείριση και η εποπτεία της επιχείρησης διέπο- 
νται από τις σχετικές με τις Δημοτικές και Κοινοτικές Επιχειρήσεις δια¬ 
τάξεις του Π.Δ. 323/89 και τον σύμφωνα με αυτές κανονισμό διοίκη¬ 
σης και διαχείρισης του νομικού προσώπου που θα ψηφίσει το Κοινοτικό 
Συμβούλιο Λεχόβου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 31 Ιουλίου 1990 
Ο Νομάρχης 

ΠΑΝΑΓΙΩΤΗΣ ΠΑΠΑΔΟΠΟΥΛΟΣ 

-- 

Αριθ. 35794 (15) 

Διόρθωση της συστάσεως οριζοντίων ιδιοκτησιών του Οικισμού ΒΟ¬ 
ΛΟΣ II. 

Ο ΠΡΟΕΔΡΟΣ ΤΟΥ Δ.Σ. ΤΟΥ ΑΟΕΚ 

Με απόφαση του Δ.Σ. του Οργανισμού Εργατικής Κατοικίας που λή- 
φθηκε στην αριθ. 14/78 συνεδρίασή του και δημοσιεύθηκε στο ΦΕΚ 
285/τ. Β'/78 συστήθηκαν οι αυτοτελείς οριζόντιες ιδιοκτησίες κατά 
την έννοια των διατάξεων του Ν. 3741/1929 όπως τροποποιήθηκε με 
τοΝ.Δ. 1024/1971 και των άρθρων 1002 και 1117 του ΑΚ του οικι¬ 
σμού Εργατικών Κατοικιών Β0ΛΟΣ II. Στην απόφασή αυτή του Δ.Σ. 
του ΟΕΚ που μεταγράφηκε στα βιβλία μεταγραφών του Υποθ/κείου 
Βόλου στον τόμο 212 και αριθ. 455 εκτός των άλλων περιγράφονται οι 
οριζόντιες ιδιοκτησίες που συστήθηκαν και αναφέρονται τα διάφορα 
στοιχεία τους. 

Στον Οικισμό αυτό τ’ αριθ. 230 και 292 διαμερίσματα που αποτε¬ 
λούν σύμφωνα με την ανωτέρω σύσταση αυτοτελείς οριζόντιες ιδιοκτη¬ 
σίες έμειναν αδιάθετα μετά την παραχώρηση στους δικαιούχους τους 
μεγαλυτέρων διαμερισμάτων σύμφωνα με τις διατάξεις της αριθ. 

13480/1908/1971 Υπουργ. Απόφασης (ΦΕΚ 243/τ. Β7!.?71). 

Για λόγους κοινωνικών αναγκών και δεδομένου ότι τα διαμερίσματα 
αυτά λόγω του μικρού τους εμβαδού δεν μπορούσαν να καλύψουν στε¬ 
γαστικές ανάγκες ούτε μιας διμελούς οικεγένειας, ως πρακτικότερη και 
πιο δίκαιη λύση κρίθηκε η παραχώρηση των διαμερισμάτων αυτών 
στους ομόρους οικιστές η οποία και έλαβε χώρα εφαρμοζομένων των 
διατάξεων των αριθ. 9852/1497/1977 (ΦΕΚ 342/τ. Β-/1977) και 
50253/1980 (ΦΕΚ 287/τ. Β’/1980) Υπουργικών Αποφάσεων. 

Ούτω με αποφάσεις του Δ.Σ. του ΟΕΚ το αριθ. 230 διαμέρισμα πα- 
ραχωρήθηκε εξ ολοκλήρου στο δικαιούχο του αριθ. 231 διαμερίσματος 
και το αριθ. 292 διαμέρισμα στο δικαιούχο του αριθ. 293 διαμερίσμα¬ 
τος. 

Για την νομιμοποίηση όμως της παραχώρησης αυτής είναι απαραί¬ 
τητη η διόρθωση της συστάσεως οριζοντίων ιδιοκτησιών του οικισμού 
ΒΟΛΟΣ II, ως προς την περιγραφή των αριθ. 230, 231,292,293 δια¬ 
μερισμάτων και συγκεκριμένα η κατάργηση των αυτοτελών οριζοντίων 
ιδιοκτησιών που αναφέρονται στ’ αριθ. 230 και 292 διαμερίσματα και η 
τροποποίηση των στοιχείων των αυτοτελών οριζοντίων ιδιοκτησιών που 
αναφέρονται στ’ αριθ. 231 και 293 διαμερίσματα και βάσει της τροπο- 
ποιήσεως αυτής η ανάκληση των εκδοθέντων ήδη παραχωρητηρίων η 
διαγραφή τους από τα βιβλάχ μεταγραφών του αντίστοιχου Υποθ/κείου 
και η έκδοση νέων παρα/ωρητηρίων. 

Το Δ.Σ. του ΟΕΚ μετά την εισήγηση αυτή ομόφωνα αποφασίζει: 

α) Τις διατάξεις του Ν. 3741/1929 περί της κατ’ όροφο ιδιοκτησίας 
όπως τροποποιήθηκε με το Ν.Δ. 1024/1971 και τα άρθρα 1002 και 
1117 του Αστικού Κώδικα. 

β) Τις διατάξεις του Α.Ν. 163/1967 όπως τροποποιήθηκε και αντι- 
καταστάθηκε με τα Ν.Δ. 946/1971 και 145/1973. 

γ) Την διάταξη του άρθρου 18 του Ν. 1641/86 σύμφωνα με την 
οποία το Δ.Σ. του ΟΕΚ μπορεί με απόφασή του να διορθώνει μονομερώς 
ήδη μεταγραφείσες πράξεις συστάσεως οριζοντίων ιδιοκτησιών που 
αφορούν τους οικισμούς του ΟΕΚ. 

Τη διόρθωση της από 14/17.2.78 αποφάσεως του Δ.Σ. του ΟΕΚ με 
την οποία αυστήθηκαν οι αυτοτελείς οριζόντιες ιδιοκτησίες του οικισμού 
ΒΟΛΟΣ II και συγκεκριμένα του Κεφαλαίου της «Β' Περιγραφή των συ- 
νιστωμένων αυτοτελών οριζοντίων ιδιοκτησιών του οικισμού» και ορίζε¬ 
ται ότι καταργούνται οι αυτοτελείς οριζόντιες ιδιοκτησίες που αναφέρο- 
νται στ’ αριθ. 230 και 292 διαμερίσματα και τα πραγματικά στοιχεία 
και η σωστή περιγραφή των αριθ. 231 και 293 διαμερισμάτων είναι η 
εξής: 

Ο Δεύτερος (Β) πάνω από το Ισόγειο όροφος της αριθ. επτά (7) πολυ¬ 
κατοικίας του αριθ. είκοσι επτά (27) στοίχου περιλαμβάνει τ’ αριθ. δια¬ 
κόσια τριάντα ένα (231), διακόσια τριάντα δύο (232) και διακόσια τριά¬ 
ντα τρία (233) διαμερίσματα. Το 231 διαμέρισμα αποτελείται από 4 


κύρια δωμάτια και λοιπούς βοηθητικούς χώρους έχει εμβαδό μ2 
90,56, ποσοστό συνιδιοκτησίας εξ αδιαιρέτου επί του όλου οικοπέδου 
και ψήφους 5,00814%β που αντιστοιχούν σε μ2 85,36. 

Ο Πρώτος (Α) πάνω από το Ισόγειο όροφος της αριθ. ένδεκα (11) πο¬ 
λυκατοικίας του αριθ. τριάντα (30) στοίχου περιλαμβάνει τ’ αριθ. δια¬ 
κόσια ενενήντα (290) διακόσια ενενήντα ένα (291) και διακόσια ενενή¬ 
ντα τρία (293) διαμερίσματα. 

Το αριθ. 293 διαμέρισμα αποτελείται από 4 κύρια δωμάτια και λοι¬ 
πούς βοηθητικούς χώρους έχει εμβαδόν μ2 89,94 ποσοστό συνιδιοκτη- 
σίας εξ αδιαιρέτου επί του όλου οικοπέδου 4,97353 που αντιστοιχούν σε 
84,77 μ2. 

Καθ’ όλα τα λοιπά στοιχεία της η πιο πάνω απόφαση του Δ.Σ. του 
ΟΕΚ που δημοσιεύθηκε στο ΦΕΚ 285/τ, Β'/78 όπως τροποποιήθηκε 
και με την αριθ. 9/87 απόφαση Δ.Σ. (ΦΕΚ 288/τ. Β'/87) είναι ορθή 
και παραμένει ως έχει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Αυγούστου 1990 

Ο Πρόεδρος του Δ.Σ. 

ΧΟΤΝΤΡΑΣ ΓΕΩΡΓΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




